Det blev til en kold tyrker af en måneds varighed. Nu er online narko-handelsplads tilbage og med et endnu stærkere skjold mod myndighedernes indblanding.

Så er der igen narko til web-hipsterne, fristes man til at sige.For en god måned siden blev det kontroversielle websted Silk Road lukket af FBI.Silk Road var berygtet for at være en anonym markedsplads for handel med blandt andet narkotika.Men nu genopstår online-kurerertjenesten i version 2.0.Det skriver blandt andet Forbes og BBC I forbindelse med lukningen tidligere på året blev den 29-årige bagmand Ross Ulbricht, måske bedre kendt under sit netnavn Dread Pirate Roberts, arresteret.Men en håndfuld af de tidligere administratorer har angivelig taget stafetten op og har nu startet Silk Road 2.0.Siden hilser brugerne velkommen med en parodi på den FBI-besked, der blev vist, da den tidligere webside blev lukket.Silk Road så dagens lys i 2011, hvor brugerne kunne handle anonymt med den digitale valuta Bitcoin.I teorien kunne man handle med alt mellem himmel og jord, men det det var narko, der blev omdrejningspunktet for brugerne.Det gav naturligvis anledning til myndighedernes interesse, hvilket betød, at FBI lukkede siden.Men nu er handelsportalen tilbage i næsten samme format. Forbes skriver, at der har været nogle tekniske problemer, men at disse er ved at blive løst.En ny administrator, der også kalder sig Dread Pirate Roberts, sidder ved kode-rorpinden, og vedkommende er allerede klar med 500 varenumre på narko.En af nyhederne på siden er, at brugerne nu kan anvende PGP-kryptering som en ekstra beskyttelse ved login.Ellers står det anonymiserende Tor-netværk og altså Bitcoin for beskyttelsen mod myndighedernes indblanding.